** ΑΝΑΡΤΗΤΕΑ Β44ΑΧ-Υ9Ω**

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** **ΥΠΟΥΡΓΕΙΟ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ** **ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ****ΓΕΝΙΚΗ ΔΙΕΥΘΥΝΣΗ ΚΑΤΑΣΤΑΣΗΣ ΠΡΟΣΩΠΙΚΟΥ** **ΔΙΕΥΘΥΝΣΗ ΠΡΟΣΛΗΨΕΩΝ ΠΡΟΣΩΠΙΚΟΥ**  | **ΕΞ.ΕΠΕΙΓΟΝ-ΠΡΟΘΕΣΜΙΑ****Αθήνα, 19 Μαρτίου 2012** **Αριθμ. Πρωτ.:** **ΔΙΠΠ/Φ.2.9/ 35 /οικ 6842** |
| **Ταχ. Δ/νση :** | **Βασ. Σοφίας 15** |  **ΠΡΟΣ: (Ως πίνακας διανομής)**  |
| **Ταχ. Κώδ. :** | **106 74, Αθήνα** |  |
| **FAX :** | **210 33 93 229** |  |

**ΘΕΜΑ : Εκκρεμότητες διορισμών**

 Σε συνέχεια της από 3-2-2012 επιστολής μου προς τους Υπουργούς και στο πλαίσιο της εφαρμογής της αναλογίας μία πρόσληψη ανά πέντε αποχωρήσεις που ορίζουν οι διατάξεις του άρθρου 11 του ν.3833/2010, όπως ισχύει, (για τις δημόσιες επιχειρήσεις και οργανισμούς του Ν. 3429/2005, για το έτος 2012 ο λόγος έχει οριστεί σε μία πρόσληψη ανά δέκα αποχωρήσεις, σύμφωνα με την παρ. 3 άρθρου 7 του ν.4051/2012) καθώς και της ορθολογικής κατανομής του προσωπικού του Δημοσίου Τομέα που στόχο έχει τη βελτίωση των παρεχομένων υπηρεσιών και προκειμένου να εκδοθούν οι προβλεπόμενες αποφάσεις του Υπουργού Διοικητικής Μεταρρύθμισης και Ηλεκτρονικής Διακυβέρνησης **για την κατανομή προσωπικού** για το έτος 2012, θα πρέπει οι Υπηρεσίες να μας γνωστοποιήσουν έως **23 Μαρτίου 2012** εκκρεμότητες διορισμών, ως εξής:

α) από εκδοθέντες –μέχρι την ημερομηνία έκδοσης της παρούσης- οριστικούς πίνακες διοριστέων του ΑΣΕΠ ή των φορέων (π.χ. ΟΤΑ),

β) διορισμούς ή προσλήψεις κατόπιν της έκδοσης αμετακλήτων δικαστικών αποφάσεων, με προσδιορισμό της ημερομηνίας έκδοσής τους και της ημερομηνίας κατά την οποία αυτές κατέστησαν αμετάκλητες,

γ) διορισμούς βάσει ειδικών διατάξεων (π.χ. διακριθέντες αθλητές, συγγενείς θανόντων εν υπηρεσία, για τους οποίους θα πρέπει να αναφέρεται κατά περίπτωση η ημερομηνία θανάτου και η ημερομηνία υποβολής της σχετικής αίτησης καθώς και εάν υπάρχουν κενές οργανικές θέσεις του αυτού κλάδου και ειδικότητας των διοριστέων.) Ειδικά για τους διακριθέντες αθλητές παρακαλείται **η Γενική Γραμματεία Αθλητισμού** όπως μας γνωστοποιήσει τον αριθμό αυτών (ανά έτος) που είχαν υποβάλει αίτηση διορισμού μέχρι και το έτος 2007 και για τους οποίους δεν έχει ολοκληρωθεί η διαδικασία διορισμού.

δ) κατατάξεις προσωπικού σε θέσεις ιδιωτικού δικαίου αορίστου χρόνου με βάση το Π.Δ. 164/ 2004, και

ε) διορισμούς/προσλήψεις από αντικατάσταση- αναπλήρωση διοριστέων για τους οποίους έχει εκδοθεί απόφαση διάθεσης από το ΑΣΕΠ, σύμφωνα με τις διατάξεις του άρθρου 1 παρ.17 του ν.4038/2012 (ΦΕΚ 14/Α/2-2-2012).

 Παρακαλείσθε όπως συμπληρώσετε τους επισυναπτόμενους πίνακες Α1, Α2, Α3, Α4 και Α5 που αφορούν στις ανωτέρω εκκρεμότητες, κατά κατηγορία, κλάδο ή ειδικότητα.

 Τα ανωτέρω στοιχεία θα πρέπει να υποβληθούν συνολικά από κάθε Υπουργείο τόσο για τις υπηρεσίες του, όσο και για τους φορείς που εποπτεύει, στη Διεύθυνση Προσλήψεων Προσωπικού του Υπουργείου Διοικητικής Μεταρρύθμισης και Ηλεκτρονικής Διακυβέρνησης.

 Οι Ενιαίες Αποκεντρωμένες Διοικήσεις και οι ΟΤΑ α΄ και β΄ βαθμού θα ταυποβάλλουν μέσω της Δ/νσης Διοίκησης καιτης Δ/νσης Οργάνωσης και Λειτουργίας ΟΤΑ /ΥΠ.ΕΣ. (Σταδίου 27 – Αθήνα) αντιστοίχως.

Στο πλαίσιο των ανωτέρω, παρακαλείσθε να ενημερώσετε άμεσα όλες τις υπηρεσίες που εμπίπτουν στην αρμοδιότητά σας καθώς και τα νομικά πρόσωπα (δημοσίου και ιδιωτικού δικαίου και ΔΕΚΟ) που εποπτεύετε, με τον προσφορότερο τρόπο, περιλαμβανομένης και της ηλεκτρονικής επικοινωνίας (e- mail).

Η παρούσα εγκύκλιος διατίθεται και μέσω της ιστοσελίδας του Υπουργείου Διοικητικής Μεταρρύθμισης και Ηλεκτρονικής Διακυβέρνησης (Hλ. Δ/νση www.ydmed.gov.gr στη Διαδρομή: Προκηρύξεις – Προσωπικό – Προσλήψεις καθώς και στο «Διαύγεια»).

 **Ο ΥΦΥΠΟΥΡΓΟΣ**

 **ΝΤ. ΡΟΒΛΙΑΣ**

**Τηλέφωνα επικοινωνίας:**

**213 1313257 κ. Γαλάνη (e-mail:** **dipp@ydmed.gov.gr**

**213 1313256 κ. Μπουρλάκη (e-mail: g.mpourlaki@ydmed.gov.gr)**

**213 1313238 κ. Παλαιολόγου (e-mail: e.palaiologou@ydmed.gov.gr)**

**213 1313264 κ. Δακτυλίδη (e-mail:m.daktylidi@ydmed.gov.gr)**

**213 1313228 κ. Σμάκου (e-mail:** **s.smakou@ydmed.gov.gr****)**

**213 1313241 κ. Διαγουμά (e-mail: m.diagouma@ydmed.gov.gr)**

**Πίνακας διανομής:**

**Προς:**

**1) ΑΣΕΠ**

|  |
| --- |
| 2) Όλα τα Υπουργεία |
|  Δ/νσεις Διοικητικού |
| **3) Γραφεία Υπουργών** |
|  **κ.Υφυπουργών** |

|  |
| --- |
| **ΚΟΙΝ:** |
| **1) Γενική Γραμματεία** **της Κυβέρνησης** |
| **2) Γενικούς & Ειδικούς Γραμματείς όλων των Υπουργείων** |
| **3) Γενικούς Γραμματείς Περιφερειών** |
| **4) Υπ. Εσωτερικών/Δ/νση Οργάνωσης και Λειτουργίας Ο.Τ.Α. (προκειμένου να διαβιβαστεί στους ΟΤΑ α & β βαθμού)**  |
| Υπ. Εσωτερικών /Δ/νση ΔιοίκησηςΓενικό Λογιστήριο του Κράτους/ Δ/νση Προϋπολογισμού Υπουργείο Οικονομικών / Δ/νση Δημοσίων Επιχειρήσεων και Οργανισμών (ΔΕΚΟ) τ. ΥΠΕΘΟ |
| Συνήγορος του Πολίτη  |
| Λοιπές Ανεξάρτητες Αρχές10) ΑΔΕΔΥ |

**Εσωτερική Διανομή:**

**- Γραφείο κ.Υπουργού**

* **Γραφεία κ.κ. Υφυπουργών**
* **Γραφεία κ.κ.Γεν.Γραμματέων**
* **Γραφεία κ.κ.Προϊσταμένων Γεν.Δ/σεων της Γ.Γ.Δ.Δ.Η.Δ.**
* **Όλους τους Προϊσταμένους Δ/σεων της Γ.Γ.Δ.Δ.Η.Δ.**
* **Δ.Η.Ε.Σ.**